নিজস্ব প্রতিবেদক, বারুইপুর: বিয়ের কয়েক বছর যেতে না যেতেই বিবাহ বহির্ভূত সম্পর্কে জড়িয়ে পড়েছিলেন স্বামী৷ টের পাওয়া মাত্রই প্রতিবাদ করেন স্ত্রী৷ এটা করতে গিয়ে একাধিকবার স্বামীর হাতে প্রহৃত হতে হয়েছে তাকে৷ তবুও থামেনি প্রতিবাদ৷ শেষমেষ সাংসারিক অশান্তির জেরে স্ত্রীকে শ্বাসরোধ করে খুন করার অভিযোগ উঠল স্বামীর বিরুদ্ধে৷ দক্ষিণ ২৪ পরগণার বারুইপুর থানার গোচরনের গঙ্গাদোয়ারা এলাকায় ঘটনাটি ঘটে বৃহস্পতিবার৷ মৃতার শ্বশুরবাড়ির লোক গোটা ঘটনাটিকে আত্মহত্যার মোড়কে সাজানোর চেষ্টা করলেও টুম্পার বাপের বাড়ির লোকেরা খুনের অভিযোগ তুলেছেন৷ তাদের অভিযোগ তাদের মেয়েকে শ্বাসরোধ করে খুন করা হয়েছে৷ বারুইপুর থানার পুলিশ ঘটনাস্থলে পৌঁছে মৃতদেহ উদ্ধার করে ময়না তদন্তে পাঠায়।
স্বামীর বিবাহ বহির্ভূত সম্পর্কের প্রতিবাদে মর্মান্তিক পরিণতি স্ত্রীর